**Ministru kabineta rīkojuma projekta**

**„Par Saulaines Profesionālā vidusskolas likvidāciju”**

**sākotnējās ietekmes novērtējuma ziņojums (anotācija)**

|  |  |  |  |  |  |  |  |
| --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | |
| 1. | Pamatojums | | Profesionālās izglītības likuma 14.panta pirmajā daļā ir noteikts, ka Izglītības un zinātnes ministrija (turpmāk – ministrija) ierosina Ministru kabinetam dibināt, reorganizēt un likvidēt valsts profesionālās izglītības iestādes.  Saskaņā ar Valsts pārvaldes iekārtas likuma 15.panta ceturtās daļas 1.punktā noteikto tiešās pārvaldes iestādi likvidē, to pievienojot citai iestādei, – rezultātā pievienojamā iestāde beidz pastāvēt.  Ministru kabineta 2010.gada 6.janvāra rīkojums Nr.5 „Par Profesionālās izglītības iestāžu tīkla optimizācijas pamatnostādnēm 2010. – 2015.gadam” nosaka ministriju par atbildīgo institūciju Profesionālās izglītības iestāžu tīkla optimizācijas pamatnostādņu 2010.-2015.gadam (turpmāk – Pamatnostādnes) īstenošanā, nodrošinot turpmāku profesionālās izglītības sistēmas strukturālo reformu īstenošanu, optimizējot profesionālās izglītības iestāžu skaitu un izvietojumu reģionos, kā arī, veicot to diferenciāciju, izveidot modernu, mūsdienu prasībām atbilstošu profesionālās izglītības materiāli tehnisko nodrošinājumu, sekmēt visu veidu resursu efektīvāku izmantošanu, paaugstinot profesionālās izglītības kvalitāti un pieejamību.  Informatīvajā ziņojumā „Par Izglītības un zinātnes ministrijas padotībā esošo profesionālās izglītības iestāžu pārņemšanu pašvaldības padotībā” (turpmāk – Informatīvais ziņojums), kas pieņemts zināšanai Ministru kabineta 2013.gada 2.jūlija sēdē (prot. Nr.37 43.§) noteikts, ka nelielās (300 un mazāk izglītojamie) profesionālās izglītības iestādes ir nododamas pašvaldībām, pamatojoties uz brīvprātības principu, vai profesionālās izglītības iestādes, kuras nekvalificējas profesionālās izglītības kompetences centra (turpmāk – PIKC) statusam, var nodot (pievienot) profesionālās izglītības iestādēm ar PIKC statusu. | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.61.apakšpunktu Saulaines Profesionālā vidusskola (turpmāk – vidusskola) ir ministrijas padotības iestāde.  Vidusskolā 2014.gada 1.oktobrī mācās 212 izglītojamie, t.sk. valsts budžeta finansētās grupās – 203 izglītojamie, Eiropas Sociālā fonda (turpmāk – ESF) finansētās grupās – 9 izglītojamie (Valsts izglītības informācijas sistēmas dati uz 01.10.2014.).  Vidusskola 2014./2015.mācību gadā īsteno šādas 4 izglītības programmas: „Lauksaimniecība” ar profesionālo kvalifikāciju – lauku īpašumu apsaimniekotājs (39 audzēkņi) „Ēdināšanas pakalpojumi” (46 audzēkņi) ar profesionālajām kvalifikācijām – pavārs, ēdināšanas pakalpojumu speciālists, “Viesnīcu pakalpojumi” (55 audzēkņi) ar profesionālo kvalifikāciju – viesmīlības pakalpojumu speciālists, “Autotransports” (72 audzēkņi) ar profesionālo kvalifikāciju automehāniķis.  Līdz šim vidusskola, ekonomiski rīkojoties ar finanšu līdzekļiem, ir spējusi nodrošināt savu darbību. Ņemot vērā demogrāfisko situāciju valstī, vidusskola turpmākajos gados nevarēs palielināt izglītojamo skaitu (jau tagad uzsākot 2015.gadu tas sarucis līdz 196 audzēkņiem) un tuvākajā laikā nespēs kvalificēties pēc rādītājiem PIKC statusa iegūšanai. Vidusskola neliela izglītojamo skaita dēļ kā patstāvīga izglītības iestāde nevarēs pastāvēt arī ilgtermiņā, jo atbilstoši izglītojamo skaitam piešķirtais valsts budžeta finansējums būs nepietiekams, lai segtu vidusskolas uzturēšanas izdevumus. Nepietiekamais finansējums var ietekmēt arī izglītības kvalitāti nākotnē, jo nebūs iespējams uzlabot esošo izglītības programmu īstenošanas materiāli tehnisko bāzi un ieviest jaunas darba tirgum nepieciešamas izglītības programmas.  Ministrija ir izvērtējusi vidusskolas attīstības iespējas un, ņemot vērā radniecīgas izglītības programmas, t.sk. lauksaimniecības, ēdināšanas pakalpojumu un autotransporta jomā kā optimālu variantu vērtē vidusskolas pievienošanu ministrijas profesionālās izglītības iestādei – “Profesionālās izglītības kompetences centrs “Kandavas Valsts lauksaimniecības tehnikums”” (turpmāk – tehnikums), kļūstot pat tehnikuma mācību īstenošanas vietu Saulainē (Rundāles novadā).  Vidusskolas pievienošana tehnikumam nodrošinātu izglītības programmu diferenciāciju un abu izglītības iestāžu materiāli tehniskās bāzes un cilvēkresursu racionālu izmantošanu. Pēc vidusskolas pievienošanas tehnikums varētu nodrošināt dažāda līmeņa profesionālo izglītību tautsaimniecībai nepieciešamās nozarēs. Tas ļaus ieviest moduļu pieeju profesionālās izglītības programmu īstenošanā atbilstoši darba tirgus vajadzībām un darba vidē balstītas izglītības attīstību reģionā. Tehnikums ir pabeidzis īstenot Eiropas Reģionālās attīstības fonda (turpmāk- ERAF) līdzfinansētās darbības programmas “Infrastruktūra un pakalpojumi” papildinājuma 3.1.1.1.aktivitātes “Mācību aprīkojuma modernizācija un infrastruktūras uzlabošana profesionālās izglītības programmu īstenošanai” pirmās projektu kārtas iesniegumu atlases kārtas projektu “Mācību aprīkojuma modernizācija un infrastruktūras uzlabošana profesionālās izglītības programmu īstenošanai Kandavas Valsts lauksaimniecības tehnikumā (projekts A)”, vienošanās Nr.2010/0155/3DP/3.1.1.1.0/10/IPIA/VIAA/029 un projektu “Mācību aprīkojuma modernizācija un infrastruktūras uzlabošana profesionālās izglītības programmu īstenošanai Valsts Kandavas lauksaimniecības tehnikumā (projekts B)”, vienošanās Nr.2010/0156/3DP/3.1.1.1.0/10/IPIA/039. Projektu ietvaros, lai veicinātu profesionālās izglītības kvalitāti un atbilstību darba tirgus prasībām, ir veikta prioritāro profesionālās izglītības 3.līmeņa programmu – “Lauksaimniecības tehnika” un “Viesnīcu pakalpojumi” īstenošanu nodrošinošās infrastruktūras uzlabošana un aprīkojuma modernizācija, izveidojot mūsdienīgu lauksaimniecības tehnikas laboratoriju, mācību kabinetus ar mūsdienīgām iekārtām un aprīkojumu. Izveidoto moderno tehnikuma mācību bāzi varēs izmantot arī tehnikuma izglītības programmu īstenošanas vietas Saulainē (Rundāles novadā) izglītojamie un pedagogi. Tādējādi tiks efektīvāk izmantots ERAF ieguldījums nākotnē, veidojot vienotu apmācību bāzi lauksaimniecības jomā un prakses nodrošināšanā uzņēmumos.  Tehnikums nodrošina augstu izglītības kvalitāti, labu sadarbību ar darba devējiem, īsteno nozarē strādājošo profesionālo tālākizglītību un pilnveidi, pilda pedagogu tālākizglītības centra un ārpus formālās izglītības sistēmas apgūtās profesionālās kompetences novērtēšanas funkciju. Vidusskola, iekļaujoties tehnikuma pārvaldes sistēmā kā struktūrvienība, plāno iesaistīties minētajās tehnikuma darbības jomās, nodrošinot augstus mācību procesa rādītājus un ekonomisku saimniecisko darbību, t.sk. optimālu ēku noslogojumu, papildus īstenojot arī tālākizglītības un profesionālās pilnveides izglītības programmas jauniešiem, tautsaimniecības nozarēs strādājošiem un bezdarbniekiem Rundāles novadā.  Rundāles novada pašvaldība (23.09.2013. vēstule Nr.3-9./13/628 un 19.02.2015. vēstule Nr.3-9./15/133, kā arī Rundāles novada domes 18.03.2015. lēmums, (prot.Nr.3., 2.p.)) gan apliecina, ka ir gatava pārņemt vidusskolu pašvaldības padotībā, ja tiks izpildīti pašvaldības izvirzītie pārņemšanas nosacījumi, jeb savstarpēji izdevīgs pārņemšanas process (..), jeb “slēgt līgumu ar IZM par izmaksu segšanu turpmākajos gados saņemt valsts budžeta mērķdotāciju pedagogu darba samaksai un VSAOI (...), saņemt nodrošinājumu profesionālās vidusskolas profesionālās izglītības programmu īstenošanas izmaksu segšanai no valsts budžeta līdzekļiem (..).  Galvenie nosacījumi pārņemšanai pašvaldībā saistīti ar pašvaldības pieprasījumu skolu finansēt pilnībā no valsts budžeta līdzekļiem tāpat kā līdz šim. Laikā, kad vēl ir neskaidrs turpmākais finansēšanas modelis profesionālās izglītības iestādēs, kuras būs pārņēmušas pašvaldības, ministrija šobrīd nevar dot šāda veida garantijas pašvaldībām, par ko ministrija ir vairākkārt informējusi arī Rundāles novada pašvaldības pārstāvjus.  Ministrija, izvērtējot pašvaldības viedokli, abu izglītības iestāžu darbību un attīstības perspektīvu tieši lauksaimniecības jomā, uzskata, ka vidusskolas pievienošana tehnikumam, izveidojot uz vidusskolas bāzes tehnikuma izglītības programmu īstenošanas vietu Saulainē (Rundāles novadā), ir optimālākais skolas pastāvēšanas formas risinājums.  Pievienojot vidusskolu tehnikumam, ņemot vērā tehnikuma finansiālās iespējas attīstīt mācību vietu Saulainē (Rundāles novadā), kā arī spēju piesaistīt Eiropas Savienības (turpmāk – ES) fondu finansējumu un nodrošināt augstu izglītības kvalitāti, tiks paplašināts piedāvāto izglītības programmu, t.sk. pieaugušo izglītības un tālmācības programmu, skaits un atbilstoši uzlabota materiāli tehniskā bāze tehnikuma izglītības programmu īstenošanas vietā Saulainē. Tādējādi tiek saglabāta pieejamība kvalitatīvai izglītībai reģionā un nodrošināta vidusskolas kā tehnikuma mācību vietas attīstība.  Ņemot vērā augstāk minēto, ministrija ir izstrādājusi Ministru kabineta rīkojuma projektu „Par Saulaines Profesionālās vidusskolas likvidāciju” (turpmāk – rīkojuma projekts). Rīkojuma projekts paredz ar 2015.gada 1.septembri likvidēt vidusskolu, to pievienojot tehnikumam.  Tehnikums tiek noteikts par vidusskolas funkciju, tiesību, saistību, prasību, finanšu līdzekļu, bilancē esošās mantas, lietvedības un arhīva pārņēmēju.  Rīkojuma projekts paredz vidusskolas likvidācijas komisijas izveidi, nosakot tās uzdevumus – nodrošināt vidusskolas materiālo un finanšu līdzekļu inventarizāciju, mantas vērtības un saistību apjoma noteikšanu un bilancē esošās mantas, saistību, arhīva un lietvedības nodošanu tehnikumam, kā arī vidusskolas slēguma bilances sagatavošanu.  Ar vidusskolas likvidāciju saistītos izdevumus paredzēts segt no ministrijas budžeta programmas 02.00.00 „Profesionālās izglītības mācību iestādes” apakšprogrammai 02.01.00 „Profesionālās izglītības programmu īstenošana” 2015.gadam vidusskolai apstiprinātajiem valsts budžeta līdzekļiem.  Tehnikums izglītības programmu īstenošanas vietā Saulainē turpinās īstenot visas vidusskolas profesionālās izglītības programmas. Šo programmu īstenošanu turpinās vidusskolas pedagogi, bet saimniecisko darbību un nekustamo īpašumu uzturēšanu Saulainē nodrošinās vidusskolas tehniskie darbinieki.  Tā kā likvidēta tiek ministrijas padotībā esošā vidusskola, to pievienojot ministrijas padotībā esošajam tehnikumam, un abas izglītības iestādes tiek finansētas no ministrijas budžeta programmas 02.00.00 „Profesionālās izglītības mācību iestādes” apakšprogrammas 02.01.00 „Profesionālās izglītības programmu īstenošana”, ietekmes uz apakšprogrammai apstiprināto budžetu nebūs. Likvidējot vidusskolu, valsts finansēto izglītojamo skaits nesamazinās, jo vidusskolai plānoto izglītojamo uzņemšanu profesionālās izglītības programmās un uzsākto programmu īstenošanu Saulainē turpinās tehnikums. Ministrijas budžeta programmā 02.00.00 „Profesionālās izglītības mācību iestādes” apakšprogrammā 02.01.00 „Profesionālās izglītības programmu īstenošana” vidusskolai 2015.gadam apstiprinātais budžets ir 591828 *euro* apmērā, t.sk. valsts budžeta dotācija no vispārējiem ieņēmumiem ir 529017 *euro* un ieņēmumi no maksas pakalpojumiem un citi pašu ieņēmumi ir 62811 *euro* apmērā.  Tehnikums pārņems vidusskolas pārvaldīšanā un bilancē esošo valsts nekustamo īpašumu “Valsts Saulaines lauksaimniecības tehnikums” (nekustamā īpašuma kadastra Nr.4076 008 0214) – 12 zemes vienības 259,409 ha kopplatībā (zemes vienību kadastra apzīmējumi 4076 006 0043, 4076 006 0082, 4076 007 0030, 4076 008 0049, 4076 008 0086, 4076 008 0214, 4076 008 0216, 4076 008 0279, 4076 008 0280, 4076 008 0359, 4076 008 0363 un 4076 011 0040) un 16 būves (būvju kadastra apzīmējumi 4076 008 0214 001, 4076 008 0214 002, 4076 008 0214 003, 4076 008 0214 005, 4076 008 0214 008, 4076 008 0214 016, 4076 008 0214 501, 4076 008 0216 001, 4076 008 0216 002, 4076 008 0216 003, 4076 008 0279 001, 4076 008 0280 001, 4076 008 0280 002, 4076 008 0280 003, 4076 008 0280 004 un 4076 008 0280 005) – “Saulaines lauksaimniecības tehnikums”, Rundāles pagastā, Rundāles novadā. Minētais valsts nekustamais īpašums ir ierakstīts Bauskas rajona tiesas Zemesgrāmatu nodaļas Rundāles pagasta zemesgrāmatas nodalījumā Nr.324 uz Latvijas valsts vārda ministrijas personā.  Tehnikums pārņems vidusskolas pārvaldīšanā un bilancē esošo valsts nekustamo īpašumu “Rugāji” (nekustamā īpašuma kadastra Nr.4068 001 0034) – trīs zemes vienības 38,41 ha kopplatībā (zemes vienību kadastra apzīmējumi 4068 001 0034, 4068 001 0053 un 4068 001 0054) – Īslīces pagastā, Bauskas novadā. Minētais valsts nekustamais īpašums ir ierakstīts Bauskas rajona tiesas Zemesgrāmatu nodaļas Īslīces pagasta zemesgrāmatas nodalījumā Nr.455 un Latvijas valsts vārda ministrijas personā.  Tehnikums pārņems vidusskolas pārvaldīšanā un bilancē esošās nekustamā īpašuma “Saulaines darbnīcas” (nekustamā īpašuma kadastra Nr.4076 508 0003) – būves (būves kadastra apzīmējums 4076 008 0280 007) – Rundāles pagastā, Rundāles novadā, 9327/18603 daļas. Minētās daļas ir ierakstītas Bauskas rajona tiesas Zemesgrāmatu nodaļas Rundāles pagasta zemesgrāmatas nodalījumā Nr.1000 0013 3804 uz Latvijas valsts vārda ministrijas personā.  Tehnikums pārņems vidusskolas pārvaldīšanā un bilancē esošās četras valstij piekritīgās būves (būvju kadastra apzīmējumi 4076 007 0030 001, 4076 008 0214 011, 4076 008 0214 012 un 4076 008 0214 017) (bez adreses). Minētās būves, pamatojoties uz likuma “Par nekustamā īpašuma ierakstīšanu zemesgrāmatās” 36.panta pirmās daļas 6.punktu, ir valstij piekritīgas.  Vidusskola laikā no 2010.gada 1.jūlija līdz 2013.gada 31.oktobrim ir īstenojusi ERAF 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” pirmās projektu iesniegumu atlases kārtas projektu „Mācību aprīkojuma modernizācija un infrastruktūras uzlabošana izglītības programmā „Lauksaimniecība” un individuālo pakalpojumu izglītības programmās - „Ēdināšanas pakalpojumi” un „Viesnīcu pakalpojumi” īstenošanai Saulaines Profesionālajā vidusskolā”, vienošanās Nr.3DP/3.1.1.1.0/10/IPIA/VIAA/014 (turpmāk-ERAF projekts).  ERAF projekta ietvaros tika veikta izglītības programmas „Lauksaimniecība” mācību aprīkojuma modernizācija un infrastruktūras uzlabošana - laboratorijas ēkā veikti renovācijas darbi un aprīkošana ar programmai atbilstošām modernām iekārtām, lauksaimniecības tehniku un mācību līdzekļiem. Tika veikta arī individuālo pakalpojumu izglītības programmu - „Ēdināšanas pakalpojumi” un „Viesnīcu pakalpojumi” uzlabošana - renovēts mācību korpuss, modernizēti fizikas, ķīmijas, informātikas un matemātikas kabineti, bibliotēka pārveidota par skolas informācijas centru, kā arī ierīkots jauns datortīkls, iepirktas jaunas informācijas tehnoloģijas un modernizēta konferenču zāle. ERAF projekta kopējās izmaksas 1 683 233.32EUR, tai skaitā ERAF finansējums ir 1 408 582.90 EUR .  Ievērojot to, ka ERAF projekts atrodas piecu gadu pēcuzraudzības periodā, Padomes 2006.gada 11.jūlija Regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (turpmāk – Regula Nr.1083/2006), 57.panta 1.punkta izpratnē ERAF projekta finansējuma saņēmēja – izglītības iestādes – likvidācija nav uzskatāma par būtisku izmaiņu, ja tiek nodrošināta 3.1.1.1.aktivitātes pirmās projektu iesniegumu atlases kārtas mērķa – profesionālās izglītības programmu īstenošanu nodrošinošās infrastruktūras uzlabošana, lai veicinātu profesionālās izglītības atbilstību darba tirgus prasībām - saglabāšana un ERAF projektā sasniegto rezultātu izmantošana atbilstoši 3.1.1.1.aktivitātes pirmās projektu iesniegumu atlases kārtas mērķim vismaz piecus gadus pēc pēdējā maksājuma finansējuma saņēmējam ERAF projekta ietvaros veikšanas.  Ministrija ir izvērtējusi ar rīkojuma projektu paredzētās pārmaiņas vidusskolā ERAF projekta rezultātu ilgtspējas kontekstā un konstatējusi, ka:   1. vidusskolu likvidējot, tās izglītības programmas, funkcijas, tiesības, saistības, prasības, finanšu līdzekļi, bilancē esošā kustamā manta, lietvedība un arhīvs tiek nodoti tehnikumam, kā rezultātā vidusskola kļūst par tehnikuma izglītības programmu īstenošanas vietu Saulainē; 2. tehnikuma izglītības programmu īstenošanas vietā Saulainē tiek saglabātas visas vidusskolas programmas un tajā turpina mācīties visi vidusskolas izglītojamie.   Ņemot vērā konstatēto, ministrija secina, ka ERAF projektā sasniegtie rezultāti tiks saglabāti un tiks nodrošināta projektā sasniegto rezultātu ilgtspēja atbilstoši Regulas Nr.1083/2006 57.panta 1.punkta prasībām.  Lai novērstu situācijas, kad Eiropas Savienības fondu līdzekļi tiek novirzīti profesionālās izglītības iestādēm, kuras projekta pēcuzraudzības periodā tiek reorganizētas vai likvidētas, ministrija Eiropas Savienības fondu ieguldījumus profesionālās izglītības iestādēs plāno atbilstoši Pamatnostādnēs noteiktajam. Vidusskola ir īstenojusi Klimata pārmaiņu finanšu instrumenta (turpmāk – KPFI) finansēto projektu “Kompleksi risinājumi siltumnīcefekta gāzu emisiju samazināšanai Saulaines Profesionālās vidusskolas izglītības iestāžu ēkā” (Nr. KPFI-5/29). Kopējās projekta izmaksas 416 289 EUR, tai skaitā KPFI finansējums EUR 277 538.  Projekts ir noslēdzies 2012.gada 30.janvārī. Projekta ilgtspēja tiks nodrošināta vismaz 5 gadus pēc pēdējā maksājuma finansējuma saņēmējam - vidusskolai – veikšanas, tā kā Tehnikums izglītības programmu īstenošanas vietā Saulainē turpinās īstenot visas vidusskolas profesionālās izglītības programmas, izmantojot mācību procesa nodrošināšanai arī Vidusskolas iestādes ēku, kurā veikts KPFI ieguldījums.    Rīkojuma projekts nosaka, ka pēc vidusskolas pievienošanas tehnikumam, tā nosaukums tiek mainīts uz “Kandavas tehnikums”.  2011.gada 1.septembrī līdz ar kompetences centra statusa piešķiršanu (MK 24.08.2011. rīkojums Nr.403), tehnikums ieguva nosaukumu “Profesionālās izglītības kompetences centrs “Kandavas Valsts lauksaimniecības tehnikums””. Ievērojot minēto, šobrīd visos tehnikuma profesionālās izglītības un kvalifikācijas apliecinošajos dokumentos tiek izmantots šis garais nosaukums.  Saskaņā ar Profesionālās izglītības likuma 16.panta pirmās daļas 4.punktu (ar grozījumiem, kas izdarīti ar 2012.gada 19.aprīļa likumu) izglītības iestāde nosaukumā lieto vārdu „tehnikums”, ja tā īsteno profesionālās vidējās izglītības programmas, kas dod iespēju iegūt trešo profesionālās kvalifikācijas līmeni, un tai ir piešķirts kompetences centra statuss.  Tādējādi no izglītības iestādes nosaukumā ietvertā vārda "tehnikums" jau izriet, ka izglītības iestādei ir piešķirts kompetences centra statuss.  Pamatojoties uz tehnikuma 2014.gada 2.septembra vēstulē izteikto lūgumu, kā arī ievērojot vienotu principu pielietošanu profesionālās izglītības iestāžu nosaukumos (Jelgavas tehnikums, Ventspils tehnikums, Smiltenes tehnikums u.tml.), kā arī tehnikuma lauksaimniecības specializāciju, ministrija ierosina tehnikuma nosaukuma maiņu uz “Kandavas Lauksaimniecības tehnikums”.  Izvērtējot izmaksu aprēķinu saistībā ar tehnikuma nosaukuma maiņu, kura ietver: elektroniskās veidlapas pārstrādi, mājaslapas pārveidi, zīmoga maiņu, metāla plāksnes – uzraksta maiņu divās vietās. Kopsumma ap 500 *euro*.  Ar vidusskolas likvidāciju un tehnikuma nosaukuma maiņu saistītie izdevumi sedzami vidusskolai un tehnikumam 2015.gadam apstiprinātā budžeta ietvaros. Ietekmes uz budžetu nebūs. Turklāt gan vidusskolai gan tehnikumam 2015.gadā iestāžu uzturēšanas izmaksu normatīvs nodrošināts 114 % apmērā. | | | | |
| 3. | Projekta izstrādē iesaistītās institūcijas | | Ministrija, tehnikums, vidusskola. | | | | |
| 4. | Cita informācija | | Ir ievērots Profesionālās izglītības likuma 14.panta 3.¹daļā noteiktais – vidusskolas likvidācijā iesaistītās institūcijas un personas ir informētas par projektā noteikto. | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Vidusskolas 212 izglītojamie, kuri turpinās iegūt izglītību tajā paša vietā Saulainē, kur atradīsies tehnikuma teritoriālā struktūrvienība – tehnikuma izglītības programmu īstenošanas vieta.  Vidusskolas darbinieki un pedagogi, kuri turpinās strādāt Saulainē kā tehnikuma izglītības programmu īstenošanas vietā.  Izglītojamo vecāki, institūcijas un organizācijas, kuras sniedz atbalstu izglītības iestādēm izglītības procesa nodrošināšanā. | | | | |
| 2. | Tiesiskā regulējuma ietekme uz tautsaimniecību un administratīvo slogu | | Projekts šo jomu neskar. | | | | |
| 3. | Administratīvo izmaksu monetārs novērtējums | | Projekts šo jomu neskar. | | | | |
| 4. | Cita informācija | | Pievienojot vidusskolu tehnikumam, izglītības programmu īstenošanas vietā Saulainē, Rundāles novadā tiks saglabāta profesionālās izglītības pieejamība, paplašināsies piedāvāto programmu klāsts, pilnveidosies izglītības programmu īstenošanas materiāli tehniskā bāze, tehnikumam piesaistot ES finansējumu, kā rezultātā tiks sagatavoti darba tirgus prasībām atbilstoši un tautsaimniecībai nepieciešamie speciālisti. | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | | **2015.gads** | | | Turpmākie trīs gadi (*euro*) | | |
| **2016.g.** | **2017.g.** | **2018.g.** |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | | 2 | | 3 | 4 | 5 | 6 |
| 1. Budžeta ieņēmumi: | | 67 270 511 | | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 67 270 511 | | 0  0 | 0  0 | 0  0 | 0  0 |
| 1.2. valsts speciālais budžets | | 0 | | 0 | 0 | 0 | 0 |
| 1.3. pašvaldību budžets | | 0 | | 0 | 0 | 0 | 0 |
| 2. Budžeta izdevumi: | | 67 270 511 | | 0 | 0 | 0 | 0 |
| 2.1. valsts pamatbudžets | | 67 270 511 | | 0 | 0 | 0 | 0 |
| 2.2. valsts speciālais budžets | | 0 | | 0 | 0 | 0 | 0 |
| 2.3. pašvaldību budžets | | 0 | | 0 | 0 | 0 | 0 |
| 3. Finansiālā ietekme: | | 0 | | 0 | 0 | 0 | 0 |
| 3.1. valsts pamatbudžets | | 0 | | 0 | 0 | 0 | 0 |
| 3.2. speciālais budžets | | 0 | | 0 | 0 | 0 | 0 |
| 3.3. pašvaldību budžets | | 0 | | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | | X | | 0 | 0 | 0 | 0 |
| 5.1. valsts pamatbudžets | | 0 | 0 | 0 | 0 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | |  | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Saskaņā ar Ministru kabineta 2009.gada 28.jūlija noteikumu Nr.836 “Pedagogu darba samaksas noteikumi” 28.punktu, pedagogiem profesionālās izglītības kompetences centros nosaka piemaksu 10 procentu apmērā no mēneša darba algas likmes. Pēc vidusskolas pievienošanas ar 2015.gada 1.septembri tehnikumam šāda piemaksa pienāksies arī pedagogiem tehnikuma struktūrvienībā Saulainē. Piemaksas nodrošināšanai provizoriski nepieciešamais finansējums:  Skolotāju atalgojums: *21,88 likmes x(420 euro + 7%)x 4 mēn = 39331 euro*  Pārējo pedagogu atalgojums: *0,26 x 39331 euro = 10226 euro*  Dienesta viesnīcas pedagogu atalgojums: *1,04 likmes x (420 euro + 7%)x 4 mēn = 1870 euro*  Pedagogu atalgojums 4 mēnešiem: *39331 + 10226+1870 = 51427 euro*  10 % piemaksai PIKC 4 mēnešiem: *51427 euro x 10 % = 5143 euro*  VSAOI 4 mēnešiem: *5143 euro x 23,59 % = 1213 euro*  Atlīdzība 10 % piemaksas nodrošināšanai no 2015.gada 1.septembra:  *5143 euro + 1213 euro = 6356 euro*.  Piemaksai nepieciešamo atlīdzību 2015.gadā un turpmākajos gados varēs nodrošināt ministrijas budžeta apakšprogrammai 02.01.00.”Profesionālās izglītības programmu īstenošana” pieejamā valsts budžeta finansējuma ietvaros un ietekmes uz valsts budžetu nebūs.  2014.gada budžetā plānotās uzņemšanas neizpilde par 1085 izglītojamiem samazina attiecīgi arī valsts finansēto izglītojamo vietu skaitu 2015.gadā, veidojot pedagogu atlīdzības ietaupījumu.  Ar vidusskolas likvidāciju un tehnikuma nosaukuma maiņu saistītie izdevumi sedzami vidusskolai un tehnikumam 2015.gadam apstiprinātā budžeta ietvaros. Ietekmes uz budžetu nebūs. Turklāt gan vidusskolai gan tehnikumam 2015.gadā iestāžu uzturēšanas izmaksu normatīvs nodrošināts 114 % apmērā. | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | |
| 1. | Nepieciešamie saistītie tiesību aktu projekti | Ir nepieciešams izdarīt grozījumu Ministru kabineta 2003.gada 16.septembra noteikumos Nr.528 „Izglītības un zinātnes ministrijas nolikums”, svītrojot 24.61.apakšpunktu un grozot 24.51.apakšpunktu. Izpildes termiņš ir 2015.gada 31.decembris. | | | | | |
| 2. | Atbildīgā institūcija | Ministrija | | | | | |
| 3. | Cita informācija | Nav | | | | | |

**Anotācijas V sadaļa** – projekts šo jomu neskar.

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministrijas mājaslapā tiks ievietota aktuāla informācija par vidusskolas pievienošanu tehnikumam un projekts. |
| 2. | Sabiedrības līdzdalība projekta izstrādē | Projekta izstrādē piedalās vidusskola, tehnikums, pašvaldība. Sabiedrība atbalsta šādu skolas pievienošanu. 04.02.1015. ir bijusi tikšanās ar 12. Saeimas deputātu pārstāvjiem, 11.02.2015. un 16.02.2015. ar Bauskas un Rundāles novada pašvaldību pārstāvjiem, kas konceptuāli atbalsta šādu procesa virzību. |
| 3. | Sabiedrības līdzdalības rezultāti | Kopumā tiek atbalstīta vidusskolas pievienošana tehnikumam.  Vienlaikus Rundāles novada pašvaldība savā vēstulē 19.02.2015. informē, ka nākotnē vēlētos savā novadā saglabāt profesionālo izglītību un turpināt par to diskusiju ar ministriju par savstarpēji izdevīgiem nosacījumiem. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, vidusskola, tehnikums. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiek likvidēta ministrijas padotībā esoša vidusskola, tās uzdevumus nododot ministrijas padotībā esošajam tehnikumam.  Tā kā vidusskola paliks kā tehnikuma mācību īstenošanas vieta, tad vidusskolas darbinieki un pedagogi turpinās strādāt Saulainē kā tehnikuma izglītības programmu īstenošanas vietā. |
| 3. | Cita informācija | Nav |

Izglītības un zinātnes ministre M.Seile

Vizē:

Valsts sekretāra vietniece –

Izglītības departamenta direktore,

valsts sekretāra pienākumu izpildītāja E.Papule

15.04.2015. 16.15

3181

Dz.Kalniņa, 67047942

dzintra.kalnina@izm.gov.lv